Nr. 11887/27.02.2025

**PROIECT DE HOTĂRÂRE**

**privind aprobarea instituirii Programului de sprijinire a sportului „Sfântu Gheorghe Sprijină Sportul”**

**Consiliul Local al Municipiului Sfântu Gheorghe, în şedinţă extraordinară:**

Având în vedere Referatul de aprobare nr. 11874/27.02.2025 al vicerimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 11881/27.02.2025 al Compartimentului administrație locală din cadrul Primăriei municipiului Sfântu Gheorghe;

Având în vedere Referatele Comisiilor de specialitate ale Consiliului Local al Municipiului Sfântu Gheorghe;

În baza prevederilor art. 69 din Legea nr. 69/2000 a educației fizice și sportului, cu modificările și completările ulterioare;

În conformitate cu prevederile Legii nr. 273/2006 privind finanțele publice locale, cu modificările și completările ulterioare;

În baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;

În temeiul prevederilor art. 64-65 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Având în vedere parcurgerea procedurii prevăzute de art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare;

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al Municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu, iar în acest sens autoritățile administrației publice locale intenționează să ofere posibilitatea de a accesa fondurile nerambursabile, unui număr cât mai mare de beneficiari.

În conformitate cu prevederile art. 129 alin. (1) și (2) lit. d) și alin. 7 lit. f) din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) și art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1.** – Se aprobă instituirea Programului de sprijinire a sportuluiîn municipiul Sfântu Gheorghe „Sfântu Gheorghe Sprijină Sportul”;

**ART. 2. -**  Se aprobă Regulamentul pentru atribuirea contractelor de finanțare nerambursabilă din fondurile publice în cadrul Programului „Sfântu Gheorghe Sprijină Sportul”, anexă la prezenta hotărâre din care face parte integrantă;

**ART. 3.** -  Fondurile alocate anual finanţărilor nerambursabile acordate în cadrul programului instituit prin art. 1 vor fi prevăzute în bugetele anuale ale municipiului Sfântu Gheorghe.

**ART. 4.** – Criteriile şi condiţiile de acces la fondurile publice pentru finanţarea proiectelor structurilor sportive de drept privat din municipiul Sfântu Gheorghe sunt prevăzute în Regulamentul pentru atribuirea contractelor de finanţare nerambursabilă din fondurile publice în cadrul Programului „Sfântu Gheorghe Sprijină Sportul”, anexă la prezenta hotărâre din care face parte integrantă.

**ART. 5. –** Cu semnarea contractelor de finanțare nerambursabilă, se mandatează primarul municipiului Sfântu Gheorghe;

**ART. 6. -** Pentru încurajarea sportului de masă, pe terenurile de sport din incinta unităţilor de învăţământ situate pe raza municipiului Sfântu Gheorghe este permis accesul tuturor celor care doresc să facă sport, fără ca procesul educaţional să fie prejudiciat şi cu respectarea strictă a  regulamentelor şi dispoziţiilor interne ale unităţilor de învăţământ**;**

**ART. 7.** - La data intrării în vigoare a prezentei, se abrogă H. C. L. nr. 232/2008 privind instituirea Programului de sprijinire a sportului în Municipiul Sfântu Gheorghe „SFÂNTU GHEORGHE SPRIJINĂ SPORTUL”, cu modificările și completările ulterioare;

**ART. 8.** – Executarea prevederilor prezentei hotărâri se încredințează Primarului municipiului Sfântu Gheorghe, Direcției generale economice și fiscale și Compartimentului administrație locală din cadrul Primăriei municipiului Sfântu Gheorghe.

Sfântu Gheorghe, la

**PREŞEDINTE DE ŞEDINŢĂ Avizat pentru legalitate, azi\_\_\_\_\_\_**

**SECRETAR GENERAL**

**Kulcsár Tünde-Ildikó**

Compartimentul administrație locală

Nr. 11881/27.02.2025

**RAPORT DE SPECIALITATE**

**privind aprobarea instituirii Programului de sprijinire a sportului „Sfântu Gheorghe Sprijină Sportul”**

Ținând cont de Referatul de aprobare nr. 11874/27.02.2025 al viceprimarului municipiuluiSfântu Gheorghe, dl. Toth-Birtan Csaba, prin care se propune instituirea Programului de sprijinire a sportului „Sfântu Gheorghe Sprijină Sportul”și abrogareaH.C.L. nr.232/2008 cu modificările și completările ulterioare;

Având în vedere necesitatea uniformizării și adaptării Regulamentului pentru atribuirea contractelor de finanțare nerambursabilă din fondurile publice în cadrul Programului „Sfântu Gheorghe Sprijină Sportul”,cu reglementările specifice în vigoare în materia protecției datelor cu caracter personal, în conformitate cu Legea nr. 190/2018 privind măsuri de punere în aplicare a Regulamentului (UE) [2016/679](https://idrept.ro/12045068.htm) al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei [95/46/CE](https://idrept.ro/12015837.htm);

Ținând cont de necesitatea simplificării procedurii în vederea finanțării activităților sportive, prin crearea posibilității depunerii, de către solicitanți, a documentațiilor în format electronic și a utilizării semnăturii electronice calificate, în conformitate cu prevederile Legii nr. 214/2024 privind utilizarea semnăturii electronice, a mărcii temporale şi prestarea serviciilor de încredere bazate pe acestea;

Întrucât, este necesară adăugarea mai multor modificări și completări în vederea optimizării Regulamentului initial, se impune abrogarea Hotărârii nr. 232/2008 cu modificările și completările ulterioare, prin care s-a aprobat Regulamentul susmenționat și adoptarea unei noi hotărâri privind instituirea Programului de sprijinire a sportului „Sfântu Gheorghe Sprijină Sportul”, în condițiile noului Regulament.

Regulamentul propus spre aprobare are ca scop stabilirea principiilor, a cadrului general și a procedurii pentru atribuirea contractelor de finanțare nerambursabilă din fonduri publice, pentru activitățile sportive, în conformitate cu prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, precum și în baza Legii nr. 69/ 2000 – a educației fizice și sportului, cu modificările și completările ulterioare.

Prin inițierea acestui proiect se are în vedere crearea unui cadru optim pentru susținerea activității sportive în municipiul Sfântu Gheorghe, având în vedere impactul pozitiv asupra performanțelor atinse de către echipele și sportivii care au beneficiat de susținerea financiară acordată de la bugetul local.

**În drept:**

Potrivit prevederilor art. 129 alin. (1) din OUG nr. 57/2019 privind Codul Administrativ „*Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale*”,

În conformitate cu art. 129 alin. (2) lit. d) din OUG nr. 57/2019 privind Codul administrativ Consiliul Local exercită„*atribuţii privind gestionarea serviciilor de interes local*”, iar potrivit alin. (7) din același text legal *„În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: lit. f) sportul”.*

În temeiul prevederilor art. 3 alin. (1) din Legea nr. 69/ 2000 - Legea educației fizice și sportului, cu modificările și completările ulterioare: *„Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.”*

În baza temeiurilor de drept invocate, constatând că nu există nici un impediment din punct de vedere juridic, propun spre analiză și dezbatere, Consiliului Local al Municipiului Sfântu Gheorghe, Proiectul de hotărâre privind aprobarea instituirii Programului de sprijinire a sportului „Sfântu Gheorghe Sprijină Sportul”în municipiul Sfântu Gheorghe.

**Consilier juridic**

**Morar Iulia-Lia**

Nr.11874/27.02.2025

**REFERAT DE APROBARE**

**privind aprobarea instituirii Programului de sprijinire a sportului „Sfântu Gheorghe Sprijină Sportul”**

Ținând cont de H.C.L. nr. 232/2008 privind instituirea Programului de sprijinire a sportului în Municipiul Sfântu Gheorghe „Sfântu Gheorghe Sprijină Sportul” cu modificările și completările ulterioare și întrucât Regulamentul aprobat nu mai este în armonie cu legislația în vigoare și cu noile realități sociale;

Având în vedere necesitatea uniformizării și adaptării Regulamentului pentru atribuirea contractelor de finanțare nerambursabilă din fondurile publice în cadrul Programului „Sfântu Gheorghe Sprijină Sportul”,cu reglementările specifice în vigoare în materia protecției datelor cu caracter personal, în conformitate cu Legea nr. 190/2018 privind măsuri de punere în aplicare a Regulamentului (UE) [2016/679](https://idrept.ro/12045068.htm) al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei [95/46/CE](https://idrept.ro/12015837.htm);

Ținând cont de necesitatea simplificării procedurii în vederea finanțării activităților sportive, prin crearea posibilității depunerii de către solicitanți a documentațiilor în format electronic și a utilizării semnăturii electronice calificate, în conformitate cu prevederile Legii nr. 214/2024 privind utilizarea semnăturii electronice, a mărcii temporale şi prestarea serviciilor de încredere bazate pe acestea;

Întrucât, este necesară adăugarea mai multor modificări și completări în vederea optimizării Regulamentului initial, se impune abrogarea Hotărârii nr. 232/2008 cu modificările și completările ulterioare, prin care s-a aprobat Regulamentul susmenționat și adoptarea unei noi hotărâri privind instituirea Programului de sprijinire a sportului „Sfântu Gheorghe Sprijină Sportul”, în condițiile noului Regulament.

Regulamentul propus spre aprobare are ca scop stabilirea principiilor, a cadrului general și a procedurii pentru atribuirea contractelor de finanțare nerambursabilă din fonduri publice, în conformitate cu prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, pentru activitățile sportive, precum și în baza Legii nr. 69/ 2000 – a educației fizice și sportului, cu modificările și completările ulterioare.

Prin inițierea acestui proiect se are în vedere crearea unui cadru optim pentru susținerea activității sportive în municipiul Sfântu Gheorghe, având în vedere impactul pozitiv asupra performanțelor atinse de către echipele și sportivii care au beneficiat de susținerea financiară acordată de la bugetul local.

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al Municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu, iar în acest sens autoritățile administrației publice locale intenționează să ofere posibilitatea de a accesa fondurile nerambursabile, unui număr cât mai mare de beneficiari.

În consecință se impune parcurgerea procedurii de urgență prevăzută la art. 7 alin. 13 din Legea nr. 52/2003privind transparenţa decizională în administraţia publică  republicată cu modificările ulterioare.

Pentru aceste considerente, propun Consiliului Local al municipiului Sfântu Gheorghe adoptarea unei hotărâri privind aprobarea instituirii Programului de sprijinire a sportului „Sfântu Gheorghe Sprijină Sportul” în municipiul Sfântu Gheorghe.

**Viceprimar,**

**Toth-Birtan Csaba**